**Ståle Stenslie** (født 27. november 1965 i Elverum) er norsk kunstner og kurator. 

I mars 2018 ble han ansatt som avdelingsdirektør i Kulturtanken, med ansvar for avdeling for Forskning og utvikling. Kulturtanken publiserte i den forbindelse en artikkel med følgende omtale av Stenslie:

> *Ståle Stenslie jobber nå som professor i kunst og teknologi ved Aalborg universitet i Danmark, har en doktorgrad fra Arkitektur- og Designhøgskolen i Oslo hvor han også er kursleder, og leder PNEK – Produksjonsnettverk for Elektronisk Kunst. Stenslie har bred akademisk bakgrunn og erfaring innen tverrfaglig orientert kunst, design, kunstnerisk prosjektarbeid, elektronisk kunst og ledelse, både fra nasjonale og internasjonale arenaer.*
> 
>

Kunstnerisk virke
-----------------

I hans eget kunstneriske virke har han vært en foregangsfigur på den internasjonale elektroniske kunstscenen. I tillegg til arbeid ved Ars Electronica i Linz, Østerrike, hvor han var moderator for festivalens teoretiske program (2000) har han vært en eksponent for kognisjons- og persepsjonsmanipulerende kunstprosjekter hvor grensesnittsteknologier og nye digitale verktøyer har utgjort rammen for hans arbeid i områdene kunst, medier og nettverksforskning.

I 2015 stilte han og kunstnerkollegaen Barbora Kysilkova (f. 1983) under det felles kunstnerpseudonymet «Barbara Stahl» ut tre malerier under den samlede tittelen *Nasjonens mødre*. Maleriene viste statsminister Erna Solberg, finansminister Siv Jensen og forsvarsminister Ine Eriksen Søreide med halsen skåret over. Dagsavisens kunstanmelder Lars Elton var sterkt kritisk til verkene, og mente at utførelsen var teknisk akseptabel, men at motivene var sterkt problematiske.

Kuratorvirksomhet
-----------------

I 2004 var han en av kuratorene bak den omreisende kunstutstillingen Detox, og ble truet med politianmeldelse da utstillingen ble vist på Quartfestivalen.

Som kurator har Stenslie arbeidet med internasjonal og norske kunstnere med fokus på medieaktivisme og elektronisk kunst.
Stenslie er mest kjent i Norge for sine utstillingsserier Detox 1 og 2 med tidligere Riksutstillinger. Utstillingene var viktige for utviklingen av norsk mediekunst. Begge utstillinger ble vist i Kunstnernes Hus i Oslo og turnerte norske museer etter dette.

Stenslie vant Norsk kulturråds konkurranse «Virtuelle Virkeligheter og tradisjonelle kunstneriske uttrykksformer», deltok på Istanbul biennalen i ’97, har vært programsjef for Riksutstillinger, organiserte e~on og co-organiserte 6cyberconf, og har vært foredragsholder ved en rekke internasjonale arrangement.

Sammen med Knowbotic Research grunnla han mem\_brane – laboratorium for nettverksforskning – i Mediapark, Köln, Tyskland.

Utdannelse
----------

2010 Arkitektur- og designhøgskolen i Oslo, ph.d.   

1992 – 1994 Kunsthøgskolen for medier, Köln, Tyskland, Master i audio-visuelle medier  

1991 – 1992 Kunstakademiet i Düsseldorf, Tyskland   

1988 – 1992 Statens Kunstakademi   

1987 – 1988 Statens håndverks- og kunstindustriskole, SHKS, Oslo  

1986 – 1987 Grunnfag i psykologi, Universitetet i Oslo  

1985 – 1986 Mellomfag i filosofi, Universitetet i Oslo   

1983 – 1985 Lester B. Pearson College, United World College, B.C. Canada, International Baccalaureate

Arbeidserfaring
---------------

2007 – 2010 professor, Kunsthøgskolen i Oslo  

2005 – 2007 dekan, Fakultet for visuell kunst, Kunsthøgskolen i Oslo   

2001 – 2005 professor (C4/senior) ved [KHM], Kunsthøgskolen for medier, Köln, Tyskland   

2003-2005 programsjef Riksutstillinger  

2002-2003 kunstnerisk rådgiver for Nobels Fredssenter  

1995 – 2001 forsker ved Telenors Forskningsavdeling, Telenor FoU

Utstillinger
------------

* 2009
	+ Det Blinde Teater, Nationaltheateret, Oslo
	+ Walking the Line, performance, SKC center, Beograd, Serbia
	+ Serpents Tongue, performance med Kate Pendry, SKC center, Beograd, Serbia
* 2008
	+ World Ripple # 2, Touch Me Festival, Zagreb, Kroatia
	+ Artgasm, Touch Me Festival, Zagreb, Kroatia
	+ Artgasm, Beton Halla, Beograd, Serbia
	+ Chador Touch; World Ripple , Bagh-e-Tehran Park, Tehran, Iran
	+ Invisible Sculptures: World Ripple, The Association of Norwegian Sculptors, Oslo
	+ Ecstatic Bodies, Gallery 13 Kubikova, Bratislava, Slovakia (13m3.sk/)
* 2006
	+ Solve et Coagula touch suit, Spiel mit Technik, Deutsches Technikmuseum Berlin
* 2005
	+ S.U.F.I. suicide fashion, Touch Me festival, Zagreb, Kroatia
* 2004
	+ Post Digital Lunch, Dutch Electronic Art Festival (DEAF), V2, Rotterdam, Holland
	+ Inter\_Skin II, The Nova Gallery, Zagreb, Kroatia
* 2003
	+ Erotogod 3.5 at Dutch Electronic Art Festival, V2, Rotterdam, Holland
	+ Erotogod, Atelier Nord, Oslo
* 2002
	+ Tactile technology, cyberSM, Deutsche Hygiene Museum, Dresden, Tyskland
	+ Stunt Club, Kunstnernes Hus, Oslo
	+ Suicidal Fashion, Break 21, Dead or Alive @ Kapelica, Ljubljana, Slovenia
* 2001
	+ Erotogod, Henie Onstad Kunstsenter
	+ Interface Retrospektive, Kunst Haus Dresden, Dresden, Tyskland
	+ CyberSM, Deutsches Hygiene Museum, Dresden, Tyskland
* 2000
	+ The Leap, at The Norwegian Nationaltheater, Oslo, Ibsenfestivalen 2000.
	+ "Wie man sieht", Museum Ludwig, Köln, Tyskland
	+ Kapelica Gallery, Ljubljana, Slovenia
	+ 6.th International Computer Arts Festival i Maribor, Slovenia
	+ "Stoneproof", Økomuseum Boarderland, Halden
	+ FineArt forum Gallery, Feature Artist May
* 1999
	+ Spranget, Kunstnernes Hus
* 1997
	+ Solve et Coagula, Ars Electronica, Linz, Østerrike
	+ 5th International Biennial, Istanbul, Tyrkia
	+ e~on, Kunstnernes Hus, Oslo
	+ C3, center for culture and communication, Budapest, Ungarn
* 1992 -96
	+ DEAF, Dutch Electronic Art Festival, Rotterdam, Holland
	+ Electra, Henie Onstad Kunstsenter
	+ Blast III, New York & Köln Kunstverein, Köln, Tyskland
	+ Millenium, Kassel, Tyskland
	+ Du + You, Gallerie Schipper – Krome, Köln, Tyskland

Referanser
----------

1. 1 2  «Nye ledere i Kulturtanken». *Kulturtanken* **(norsk)**. 23. mars 2018. Arkivert fra originalen 3. april 2018. Besøkt 3. april 2018. «Kulturtanken har tilsatt tre nye avdelingsdirektører. – Vi har fått med oss svært sterke fagpersoner med mye ledererfaring, sier direktør i Kulturtanken, Lin Marie Holvik. / **Å gjøre en forskjell** De tre avdelingsdirektørene er Ståle Stenslie, ny leder for avdelingen Forskning og utvikling; Mihriban Rai, ny leder for avdelingen Organisasjon og forvaltning; og June Mariann Breivik, leder for avdelingen Kunst, kultur og skole. Den fjerde avdelingslederstillingen er fortsatt uavklart.»
2. ↑  Elton, Lars (14. september 2015). «Når døden blir latterlig». *Dagsavisen* **(norsk)**. Besøkt 3. april 2018.
3. ↑  «Detox-kurator Ståle Stenslie: – Feighet har ingenting i kunsten å gjøre». *ballade.no*. 6. september 2004. Besøkt 3. april 2018.

Eksterne lenker
---------------

* (no) Publikasjoner av Ståle Stenslie i forskningsdokumentasjonssystemet CRIStin
* (no) Publikasjoner av Ståle Stenslie i BIBSYS
* Hjemmeside

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |